ಫೋಲ್ಡೇಬಲ್ ಸ್ಯಾಮ್ ಸಂಗ್ ಗ್ಯಾಲಕ್ಸಿ Flip5, Fold5 ಫೋನ್ ದಾಖಲೆ, 28 ಗಂಟೆಯಲ್ಲಿ 1 ಲಕ್ಷ ಬುಕಿಂಗ್! ಸ್ಯಾಮ್ಸಂಗ್ ಇತ್ತೀಚಗೆ ಮಡಚಬಲ್ಲ ಸ್ಮಾರ್ಟ್ ಫೋನ್ ಬಿಡುಗಡೆ ಮಾಡಿತ್ತು. ಅತ್ಯಾಧುನಿಕ ತಂತ್ರಜ್ಞಾನ, ಅತ್ಯಾಕರ್ಷಕ ವಿನ್ಯಾಸ ಸೇರಿದಂತೆ ಹಲವು ವಿಶೇಷತೆಗಳ ಈ ಫೋನ್ ಹೊಸ ದಾಖಲೆ ಬೆರೆದಿದೆ. ದಾಖಲೆ ಪ್ರಿ ಬುಕಿಂಗ್ ಮೂಲಕ ಸಂಚಲನ ಸೃಷ್ಟಿಸಿದೆ. ಬೆಂಗಳೂರು(ಆ.15): ಭಾರತದ ಎಲೆಕ್ಟ್ರಾನಿಕ್ಸ್ ಬ್ರಾಂಡ್ ಸ್ಯಾಮ್ ಸಂಗ್ ಇತ್ತೀಚೆಗೆ ಬಿಡುಗಡೆ ಮಾಡಿದ ತನ್ನ ಐದನೇ ಜನರೇಶನ್ ಫೋಲ್ಡೇಬಲ್ ಡಿವೈಸ್ ಫೋನ್‌ ದಾಖಲೆ ಬರೆದಿದೆ. ಮೊದಲ 28 ಗಂಟೆಗಳಲ್ಲಿ 1,00,000ಕ್ಕೂ ಹೆಚ್ಚು ಗ್ರಾಹಕರು ಭಾರತದಲ್ಲಿ Flip5 ಮತ್ತು Fold5 ಪ್ರಿ-ಬುಕ್ ಮಾಡಿದ್ದಾರೆ. ನಾಲ್ಕನೇ ತಲೆಮಾರಿನ ಫೋಲ್ಡಬಲ್ಸ್( Flip4 Fold4) ಗೆ ಹೋಲಿಸಿದರೆ ಸ್ಯಾಮ್ ಸಂಗ್ 1.7 ಪಟ್ಟು ಪ್ರಿ-ಬುಕಿಂಗ್ ಗಳನ್ನು Flip5 ಮತ್ತು Fold5 ಗಳಿಗೆ ಪಡೆದಿರುವುದು ಭಾರತೀಯ ಗ್ರಾಹಕರಲ್ಲಿ ಮಡಚಬಲ್ಲ ವಿಭಾಗದ ಮೇಲೆ ಗ್ರಾಹಕರ ವಿಶ್ವಾಸ ಹೆಚ್ಚಾಗುತ್ತಿರುವುದನ್ನು ತೋರಿಸಿದೆ. ಭಾರತದಲ್ಲಿ Flip5 ಮತ್ತು Fold5 ಗಳ ಪ್ರಿ-ಬುಕಿಂಗ್ ಜುಲೈ 27, 2023ರಂದು ಪ್ರಾರಂಭವಾಯಿತು. ಈ ಡಿವೈಸ್ ಗಳು ಆಗಸ್ಟ್ 18, 2023ರಂದು ಮಾರಾಟಕ್ಕೆ ಲಭ್ಯವಾಗಲಿವೆ. ZFlip5 99999 ರೂಪಾಯಿಂದ ಆರಂಭಗೊಳ್ಳುತ್ತದೆ (8/256 ), Fold5, 154999 ರೂಪಾಯಿಗೆ ಲಭ್ಯ(12/256 ). ZFlip5 ಪ್ರಿ-ಬುಕಿಂಗ್ ಮಾಡುವ ಗ್ರಾಹಕರು 20000 ರೂಪಾಯಿ ಮೌಲ್ಯದ ಅನುಕೂಲಗಳನ್ನು ಪಡೆಯುತ್ತಾರೆ. Fold5 ಪ್ರಿ-ಬುಕಿಂಗ್ ಮಾಡುವ ಗ್ರಾಹಕರು 23000 ರೂಪಾಯಿ ಮೌಲ್ಯದ ಅನುಕೂಲಗಳನ್ನು ಪಡೆಯುತ್ತಾರೆ. ಸ್ಯಾಮ್‌ಸಂಗ್‌ನಿಂದ ಫೋಲ್ಡೇಬಲ್ ಸ್ಮಾರ್ಟ್ ಫೋನ್ ಬಿಡುಗಡೆ, ಮಡಚಿ-ತೆರೆಯುವ ತಂತ್ರಜ್ಞಾನ! ಹೊಸದಾಗಿ ಬಿಡುಗಡೆಯಾದ Flip5 ಮತ್ತು Fold5 ಫೋನ್ ಗಳಿಗೆ ಭಾರತದಲ್ಲಿ ದೊರೆತ ಅಭೂತಪೂರ್ವ ಪ್ರತಿಕ್ರಿಯೆಯಿಂದ ನಮ್ಮ ಸಂತಸ ಇಮ್ಮಡಿಯಾಗಿದೆ ಎಂದು ಎಂದು ಸ್ಯಾಮ್ ಸಂಗ್ ಏಷ್ಯಾದ ಅಧ್ಯಕ್ಷ ಜೆ.ಬಿ. ಪಾರ್ಕ್ ಹೇಳಿದ್ದಾರೆ. ಈ ಹೊಸ ಡಿವೈಸ್ ಗಳು ಆವಿಷ್ಕಾರಕ ತಂತ್ರಜ್ಞಾನದೊಂದಿಗೆ ನಮ್ಮ ಗ್ರಾಹಕರ ಅಗತ್ಯಗಳನ್ನು ಪೂರೈಸುವ ನಮ್ಮ ಬದ್ಧತೆಯನ್ನು ಸಾಬೀತುಪಡಿಸುತ್ತವೆ. Flip5 ಮತ್ತು Fold5 ಯಶಸ್ಸು ಭಾರತೀಯ ಗ್ರಾಹಕರು ಹೊಸ ಆವಿಷ್ಕಾರಗಳಿಗೆ ಅತ್ಯಂತ ಸೂಕ್ಷ್ಮ ಸಂವೇದಿಗಳಾಗಿದ್ದಾರೆ ಎಂದು ತೋರಿಸಿದೆ. ನಮ್ಮ ಹೊಸ ಡಿವೈಸ್ ಗಳು ಫೋಲ್ಡಬಲ್ ಗಳನ್ನು ಮುಂಚೂಣಿಗೆ ತರಲು ಮತ್ತು ಭಾರತದಲ್ಲಿ ನಮ್ಮ ನಾಯಕತ್ವ ಸ್ಥಾನವನ್ನು ಕ್ರೋಢೀಕರಿಸುವುದರಲ್ಲಿ ನೆರವಾಗಲಿವೆ ಎಂದರು. Flip5 ಸ್ವಯಂ-ಅಭಿವ್ಯಕ್ತಿಗೆ ನಿರ್ಮಿಸಲಾದ ಪಾಕೆಟ್ ಗಾತ್ರದ ಡಿವೈಸ್ ನಲ್ಲಿ ಸ್ಟೈಲಿಷ್, ವಿಶಿಷ್ಟ ಫೋಲ್ಡಬಲ್ ಅನುಭವ ನೀಡುತ್ತದೆ. Flip5ನ ಹೊರಗಿನ ಸ್ಕ್ರೀನ್ ಈಗ 3.78 ಪಟ್ಟು ದೊಡ್ಡದು ಮತ್ತು ಹಿಂದೆಂದಿಗಿಂತಲೂ ಹೆಚ್ಚಿನ ಬಳಸಬಲ್ಲತೆ ನೀಡುತ್ತದೆ. Fold5 ಉತ್ಪಾದಕತೆಯ ಅಲ್ಟಿಮೇಟ್ ಶಕ್ತಿ ಕೇಂದ್ರವಾಗಿದ್ದು ದೊಡ್ಡ ಸ್ಕ್ರೀನ್ ನಿಂದ ಸೀರೀಸ್ ನಲ್ಲಿ ಅತ್ಯಂತ ಶಕ್ತಿಯುತ ಕಾರ್ಯಕ್ಷಮತೆ ನೀಡುತ್ತದೆ, ಏಕೆಂದರೆ ಇದು ಅತ್ಯಂತ ತೆಳು, ಹಗುರವಾದ ಫೋಲ್ಡ್ ಆಗಿದೆ. ನೋ ಶೇಕ್ ಕ್ಯಾಮೆರಾ, ಸುದೀರ್ಘ ಬಾಳಿಕೆ ಬ್ಯಾಟರಿ; ಸ್ಯಾಮ್‌ಸಂಗ್ F54 5G ಫೋನ್ ಬಿಡುಗಡೆ! Flip5 ಮತ್ತು Fold5 ಎರಡೂ ಫೋನ್ ಗಳು IPX8 ಬೆಂಬಲದೊಂದಿಗೆ ಸನ್ನದ್ಧವಾಗಿವೆ, ವಿಮಾನದ ಗುಣಮಟ್ಟದ ಆರ್ಮರ್ ಅಲ್ಯುಮಿನಿಯಂ ಫ್ರೇಮ್ ಗಳು ಮತ್ತು ಕಾರ್ನಿಂಗ್ ಗೊರಿಲ್ಲಾ ಗ್ಲಾಸ್ ವಿಕ್ಟಸ್ 2 ಅನ್ನು ಫ್ಲೆಕ್ಸ್ ವಿಂಡೋ ಮತ್ತು ಹಿಂಬದಿಯ ಕವರ್ ಗೆ ಬಳಸಲಾಗಿದೆ. Flip5 ಮತ್ತು Fold5 ಹೊಸ ಇಂಟಿಗ್ರೇಟೆಡ್ ಹಿಂಜ್ ಮಾಡ್ಯೂಲ್ ಹೊಂದಿದ್ದು ಅದು ಹೊರಗಿನ ಪರಿಣಾಮಗಳಿಗೆ ಡ್ಯುಯಲ್ ರೈಲ್ ರಚನೆ ಹೊಂದಿದೆ. ಹೊಸ ಡಿವೈಸ್ ಗಳನ್ನು ಎಲ್ಲ ಮುಂಚೂಣಿಯ ಆನ್ಲೈನ್ ಮತ್ತು ಆಫ್ಲೈನ್ ರೀಟೇಲ್ ಮಳಿಗೆಗಳಲ್ಲಿ ಪ್ರಿ-ಬುಕ್ ಮಾಡಬಹುದು.